
ANUNŢ


[bookmark: _GoBack]Direcţia Judeteană de Statistică Valcea organizează concurs în data de 19.08.2026 pentru ocuparea pe perioadă determinată a unui post contractual de execuţie vacant, în afara organigramei, în vederea efectuării activităţilor în cadrul Grantului Eurostat nr.101250148 – 2025-RO-IFS2026 ՙՙAncheta Structurală în Agricultură (ASA 2026), după cum urmează:

· Expert grad IA – 1 post – normă întreagă
· Perioada 01.09.2026 – 30.06.2027
· Durată timp de muncă: 8 ore/zi – 40 ore/săptămână

Probele stabilite pentru concurs:
· selecţia dosarelor
· proba scrisă
· interviul

Calendarul de desfăşurare a concursului:
· depunerea dosarelor de înscriere la concurs: 29.07.2026- 11.08.2026, inclusiv, de luni până joi, între orele 8:30 - 15:30 şi vineri, între orele 8:30 - 14:00, la secretariatul Direcţiei Judeteană de Statistică Valcea;
· selecția dosarelor se va realiza în termen de 2 zile lucrătoare de la data expirării termenului de depunere a dosarelor;
· proba scrisă: 19.08.2026, ora 10:00, la sediul Direcţiei Judeteană de Statistică Valcea;
· interviul: 24.08.2026, ora 10:00, la sediul Direcţiei Judeteană de Statistică Valcea.

Comunicarea rezultatelor la fiecare probă a concursului se realizează prin afişare la sediul instituției şi pe pagina de internet a Direcţiei Judeteană de Statistică Valcea, în termen de o zi lucrătoare de la data finalizării fiecărei probe şi conține atât punctajul obținut, cât şi mențiunea ՙՙadmis՚՚ sau ՙՙrespins՚՚.
După afişarea rezultatelor obținute la selecția dosarelor, proba scrisă şi proba interviu, candidații nemulțumiți pot depune contestație în termen de cel mult o zi lucrătoare de la data afişării rezultatului selecției dosarelor, respectiv de la data afişării rezultatului probei scrise şi a interviului.
Comunicarea rezultatelor la contestațiile depuse se face prin afişare la sediul Direcţiei Judeteană de Statistică Valcea, precum şi pe pagina de internet a instituției, în termen de o zi lucrătoare de la expirarea termenului de depunere a contestațiilor.
Rezultatele finale se afişează la sediul Direcţiei Judeteană de Statistică Valcea, precum şi pe pagina de internet a instituției, în termen de o zi lucrătoare de la expirarea termenului de depunere a contestațiilor pentru ultima probă, prin specificarea mențiunii ՙՙadmis՚՚ sau ՙՙrespins՚՚.

Dosarul de concurs va conţine următoarele documente:
a) formular de înscriere la concurs, conform modelului prevăzut la anexa nr. 2 din Hotărârea Guvernului nr. 1336/2022 (disponibil pe site-ul http://www.valcea.insse.ro/ și la sediu);
b) copia actului de identitate sau orice alt document care atestă identitatea, potrivit legii, aflate în termen
de valabilitate;
c) copia certificatului de căsătorie sau a altui document prin care s-a realizat schimbarea de nume, după
caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae;

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Copiile de pe actele prevăzute mai sus se prezintă însoțite de documentele originale, care se certifică cu mențiunea ՙՙconform cu originalul” de către secretarul comisiei de concurs.
Cazierul judiciar poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului, anterior datei de susținere a probei scrise.
În situația în care candidații transmit dosarele de concurs la adresa de e-mail simona.lepadat@valcea.insse.ro / anca.nita@valcea.insse.ro, candidații primesc codul unic de identificare la o adresă de e-mail comunicată de aceştia şi au obligația de se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise. Transmiterea documentelor prin poşta electronică sau prin platformele informatice se realizează în format .pdf cu volum maxim de 1 MB, documentele fiind acceptate doar în formă lizibilă.

Condiţii de participare la concurs
· condiţii generale:
Poate ocupa un post vacant, în afara organigramei, persoana care îndeplineşte următoarele condiţii:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii,
republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.


Condiţii specifice:
· studii universitare de licenţă absolvite cu diplomă de licență, respectiv studii superioare de lungă durată, absolvite cu diplomă de licenţă sau echivalentă în domeniul: ştiinţe sociale, ştiinţe inginereşti, matematică şi ştiinţele naturii
· vechime în specialitate: minim 7 ani
· abilități în operarea pe PC desktop și tablete

Abilităţi, calităţi şi aptitudini necesare:
· integritate
· atitudine pozitivă, pro-activă
· excelente calităţi de comunicare scrisă şi verbală
· capacitate de organizare, autodisciplină
· disponibilitate de a se deplasa în teren

Bibliografia și tematica:
1. Legea nr. 226/2009 privind organizarea şi funcționarea statisticii oficiale în România, cu modificările şi completările ulterioare
Tematica: Organizarea statisticii oficiale în România https://legislatie.just.ro/Public/DetaliiDocument/106793
2. Regulamentul (UE) 2018/1091 al Parlamentului European şi al Consiliului din 18 iulie 2018 privind statisticile integrate referitoare la ferme şi de abrogare a Regulamentelor (CE) nr. 1166/2008 şi (UE) nr. 1337/2011
Tematica: Statistica structurilor agricole
https://eur-lex.europa.eu/legal-content/RO/TXT/HTML/?uri=CELEX:32018R1091
3. Regulamentul de punere în aplicare (UE) 2024/2914 al Comisiei din 25 noiembrie 2024 privind datele care trebuie furnizate pentru anul de referință 2026, în temeiul Regulamentului (UE) 2018/1091 al Parlamentului European și al Consiliului privind statisticile integrate referitoare la ferme, în ceea ce privește lista variabilelor și descrierea acestora
Tematica: Lista variabilelor și descrierea acestora
https://eur-lex.europa.eu/legal-content/RO/TXT/PDF/?uri=OJ:L_202402914
4. Codul de bune practici al statisiticilor europene https://insse.ro/cms/files/eurostat/Codul_de_bune_practici_al_statisticilor_europene_2017.pdf
5. Norme de confidențialitate a datelor statistice https://insse.ro/cms/files/legislatie/norme%20de%20confidentialitate/Ordin_INS_722_2020_Norme_de_confide ntialitate_a_datelor_statistice.pdf
6. Utilizare Word, Excel şi Access https://www.itlearning.ro/tutoriale-word-online-gratuite/ https://www.itlearning.ro/tutoriale-excel-online-gratuite/
https://www.itlearning.ro/tutoriale-access-online-gratuite/

Atribuţiile postului
· Participă la testarea chestionarului electronic pentru colectarea datelor
· Centralizează disfuncționalitățile depistate la utilizarea aplicației informatice de colectare electronică a datelor și elaborează rapoarte pe care le transmite la nivel central;
· Asigură pregătirea tabletelor pentru colectarea datelor (inclusiv încărcarea aplicațiilor pentru colectarea datelor);
· Pregătește instrumentarul statistic (inclusiv tabletele), primit de la INS, necesar pentru colectarea datelor din teritoriu;
· Asigură distriburea instrumentarului statistic (inclusiv tabletele), precum și preluarea acestora de la operatorii statistici după finalizarea colectării datelor;
· Elaborează programul de organizare şi efectuare a instructajelor cu operatorii statistici şi stabilesc termenele de realizare a acestora;
· Participă la instruirea operatorilor statistici din teritoriu pentru colectarea electronică a datelor în teritoriu;
· Asigură asistența tehnică operatorilor statistici din teritoriu pe întreaga perioadă de colectare a a datelor în teritoriu;
· Monitorizează acțiunea de colectare electronică a datelor în teritoriu pentru ancheta structurală în agricultură;
· Asigură asistență metodologică pe întreaga perioadă de colectare a datelor;
· Analizează rapoartele generate de aplicația informatică de colectare a datelor pentru monitorizarea calității, acoperirii, ritmului de colectare etc;
· Împreună cu operatorii statistici rezolvă problemele apărute pe parcursul perioadei de colectare a datelor, atât din punct de vedere tehnic, cât și metodologic;
· Participă la validarea chestionarelor completate în aplicația de colectare a datelor, pe parcursul colectării acestora;
· Participă la prelucrarea și validarea datelor colectate și analizează datele validate la nivelul județului;
· Asigură confidenţialitatea datelor şi utilizarea rezultatelor anchetei numai în scopuri statistice;
· Îndeplineşte şi alte sarcini dispuse de către șeful ierarhic superior privind activităţile legate de ASA2026.
Relaţii suplimentare se pot solicita la secretariatul Direcţiei Judeteană de Statistică Valcea din Ramnicu Valcea, bld. Nicolae Balcescu nr. 1, tel. 0250.739020 sau 0250.739758, persoane de contact Nita Anca, inspector superior/ Lepadat Simona, consilier superior.



Director executiv, 
Statie Sorin
